Bafana-breier hou by rotasie-beleid | Nuus24
Bafana-breier hou by rotasie-beleid
Kaapstad – Bafana se afrigter, Gordon Igesund, gaan na verwagting verskeie veranderings aan die span wat met 0-1 teen Pole verloor het, vir die vriendskaplike wedstryd teen Kenia aanbring, het RSG berig.Suid-Afrika se kragmeting Dinsdagaand in Nairobi is Igesund se vierde sedert hy vroeër vanjaar die leisels by Pitso Mosimane oorgeneem het. "Ons het 26 spelers in die kamp en sommige het nie speelkans teen Pole gekry nie, so hierdie is hul kan om te beïndruk," het die breier gesê.Igesund het gesê hy probeer met die wedstryde 'n gedugte span opbou vir volgende jaar se Afrikabeker-toernooi. Vir die jongste sportnuus volg Nuus24Sport op Twitter.– RSG
Lees meer oor: bafana bafana VOLGENDE OP NUUS24X